Vyhodnotenie medzirezortného pripomienkového konania

 Návrh na vyslanie príslušníkov ozbrojených síl Slovenskej republiky v rámci Posilnenej predsunutej prítomnosti NATO do Lotyšskej republiky, Litovskej republiky, Estónskej republiky a Poľskej republiky
	Spôsob pripomienkového konania
	bežný (29. marca – 13. apríla 2018)

	Počet vznesených pripomienok, z toho zásadných
	8/ 0 

	Počet vyhodnotených pripomienok
	 

	
	

	Počet akceptovaných pripomienok, z toho zásadných
	4/ 0 

	Počet čiastočne akceptovaných pripomienok, z toho zásadných
	1/ 0 

	Počet neakceptovaných pripomienok, z toho zásadných
	3/ 0 

	
	

	Rozporové konanie (s kým, kedy, s akým výsledkom)
	

	Počet odstránených pripomienok
	

	Počet neodstránených pripomienok
	


Sumarizácia vznesených pripomienok podľa subjektov
	Č.
	Subjekt
	Pripomienky do termínu
	Pripomienky po termíne
	Nemali pripomienky
	Vôbec nezaslali

	1 .
	Ministerstvo pôdohospodárstva a rozvoja vidieka Slovenskej republiky 
	 1 (1o, 0z) 
	 
	
	

	2 .
	Ministerstvo obrany Slovenskej republiky 
	 
	 
	
	x

	3 .
	Ministerstvo zahraničných vecí a európskych záležitostí Slovenskej republiky 
	4 (4o, 0z) 
	 
	
	

	4 .
	Ministerstvo hospodárstva Slovenskej republiky 
	 
	 
	x
	

	5 .
	Ministerstvo zdravotníctva Slovenskej republiky 
	 
	 
	x
	

	6 .
	Ministerstvo práce, sociálnych vecí a rodiny Slovenskej republiky 
	 
	 
	x
	

	7 .
	Ministerstvo financií Slovenskej republiky 
	1 (1o, 0z) 
	 
	
	

	8 .
	Odbor vládnej agendy Úradu vlády 
	 
	 
	x
	

	9 .
	Ministerstvo spravodlivosti Slovenskej republiky 
	 
	 
	x
	

	10 .
	Ministerstvo dopravy a výstavby Slovenskej republiky 
	
	 
	x
	

	11 .
	Ministerstvo životného prostredia Slovenskej republiky  
	 
	 
	x
	

	12 .
	Ministerstvo školstva, vedy, výskumu a športu Slovenskej republiky 
	 
	 
	x
	

	13 .
	Ministerstvo kultúry Slovenskej republiky 
	
	 
	x
	

	14 .
	Ministerstvo vnútra Slovenskej republiky 
	2 (2o, 0z) 
	 
	
	

	15 .
	Národný bezpečnostný úrad 
	
	 
	x
	

	16 .
	Úrad vlády Slovenskej republiky 
	
	 
	x
	

	17.
	Národná banka Slovenska
	
	
	x
	

	18.
	Generálna prokuratúra Slovenskej republiky
	
	
	x
	

	19.
	Protimonopolný úrad Slovenskej republiky
	
	
	x
	

	20.
	Úrad jadrového dozoru Slovenskej republiky
	
	
	x
	

	21.
	Úrad pre normalizáciu, metrológiu a skúšobníctvo Slovenskej republiky
	
	
	x
	

	22.
	Úrad podpredsedu vlády pre investície a informatizáciu 
	
	
	x
	

	23.
	Úrad priemyselného vlastníctva Slovenskej republiky
	
	
	x
	

	24.
	Štatistický úrad Slovenskej republiky 
	
	
	x
	

	25.
	Asociácia zamestnávateľských zväzov a združení Slovenskej republiky
	
	
	x
	

	
	SPOLU
	8 (8o, 0z) 
	0 (0o,0z) 
	20
	1


Vyhodnotenie vecných pripomienok je uvedené v tabuľkovej časti.

	Vysvetlivky  k použitým skratkám v tabuľke:

	O – obyčajná
	A – akceptovaná

	Z – zásadná
	N – neakceptovaná

	
	ČA – čiastočne akceptovaná


	Subjekt
	Pripomienka
	Typ
	Vyh.
	Spôsob vyhodnotenia

	MF SR 
	Beriem na vedomie, že výdavky súvisiace s vyslaním príslušníkov ozbrojených síl SR budú v rokoch 2018 a 2019 zabezpečené v rámci schváleného limitu výdavkov a limitu počtu zamestnancov kapitoly MO SR, programu 096 Obrana.
	O 
	A 
	  

	MPRVSR
	Obyčajná pripomienka: K doložke vybraných vplyvov: - Odporúčame opraviť sumu v tabuľke číslo 5 v riadku ,,osobné výdavky celkom (v eurách)" a v stĺpci 2019** na správnu sumu ,,2 883 000".
	O
	A
	

	MV SR
	K dokumentu: Predkladacia správa v poslednom odstavci: „Pôsobenie príslušníkov ozbrojených síl SR v rámci kolektívnej obrany členských štátov NATO na základe čl. 5 Severoatlantickej zmluvy je podmienené osobitným rozhodnutím ústavného orgánu SR za podmienok stanovených právnym poriadkom SR a medzinárodným právom.“ Navrhujeme celý uvedený text vypustiť. Odôvodnenie: Nie je nám jasné, aký účel má uvedenie, že „Pôsobenie príslušníkov ozbrojených síl SR v rámci kolektívnej obrany členských štátov NATO na základe čl. 5 Severoatlantickej zmluvy je podmienené osobitným rozhodnutím ústavného orgánu SR za podmienok stanovených právnym poriadkom SR a medzinárodným právom.“, keďže toto jasne upravuje Ústava SR a v súvislosti s predchádzajúcou pripomienkou to v texte pôsobí zbytočne mätúco, keďže článok 5 Zmluvy hovorí o reakcii členských krajín na ozbrojený útok nie o hrozbe. Navrhujeme preto celú túto časť textu vypustiť. Rovnaký text sa nachádza aj vo vlastnom materiáli, kapitola 3. Právne aspekty návrhu. 
	O
	N
	Predkladateľ práve uvedeným textom  jednoznačne deklaruje, že v prípade eskalácie napätia a prípadnej aktivácie článku 5 Washingtonskej zmluvy vyžaduje prípadné pôsobenie príslušníkov ozbrojených síl SR v priestore ich vyslania osobitný mandát, t. j. osobitné rozhodnutie príslušného ústavného orgánu SR. Toto rozhodnutie môže byť realizované len v súlade s medzinárodným a vnútroštátnym právom.

	MV SR 
	K dokumentu: Vlastný materiál V kapitole 2. Vojensko-odborné aspekty návrhu, časť Príslušníci ozbrojených síl SR v rámci eFP sa vysielajú, text: „za účelom preukázania pripravenosti členských štátov NATO reagovať na prípadné bezpečnostné hrozby v súlade s čl. 5 Severoatlantickej zmluvy;“ Navrhujeme upraviť účel vyslania príslušníkov ozbrojených síl Slovenskej republiky podľa § 12 ods. 1 zákona č. 321/2002 Z. z. o ozbrojených silách SR v znení neskorších predpisov Odôvodnenie: Podľa Oznámenia Ministerstva zahraničných vecí Slovenskej republiky č. 301/2004 Z.z. o uzavretí Severoatlantickej zmluvy, táto Zmluva nepozná pojem bezpečnostná hrozba, ale podľa článku 5 a 6 iba pojem „ozbrojený útok“. Preto máme za to, že takáto formulácia nie je v súlade s článkom 5 Zmluvy. Podľa § 12 ods. 4 , písm. b) zákona č. 321/2002 Z. z. o ozbrojených silách SR v znení neskorších predpisov „Návrh na vyslanie ozbrojených síl mimo územia Slovenskej republiky vláde predkladá minister obrany; návrh obsahuje účel vyslania ozbrojených síl mimo územia Slovenskej republiky, ich úlohy a rozsah ich činnosti,“. Podľa § 12 ods. 1 zákona č. 321/2002 Z. z. o ozbrojených silách SR v znení neskorších predpisov „O vyslaní ozbrojených síl mimo územia Slovenskej republiky rozhodujú príslušné ústavné orgány, a to na účely a) humanitárnej pomoci, b) vojenského cvičenia, c) mierovej pozorovateľskej misie, d) vojenskej operácie, e) plnenia záväzku z medzinárodnej zmluvy o spoločnej obrane proti napadnutiu.“ Vzhľadom na uvedené máme za to, že predkladaný návrh vyslania nie je v súlade s aktuálne platnou právnou úpravou, nakoľko uvedený účel nie je ani jeden z taxatívne vymedzených v uvedenom zákone a účel uvedený v návrhu slovenská právna úprava ani nepozná. Nie je teda možné posúdiť účel, na aký majú byť vyslaní príslušníci OS SR. Navrhujeme preto zosúladenie návrhu vyslania v zmysle zákona č. 321/2002 Z. z. o ozbrojených silách SR v znení neskorších predpisov, a to tak, že text „za účelom preukázania pripravenosti členských štátov NATO reagovať na prípadné bezpečnostné hrozby v súlade s čl. 5 Severoatlantickej zmluvy;“ bude nahradený účelom uvedeným v predmetnom zákone. 
	O
	N
	Predložený návrh v plnej miere zohľadňuje medzinárodne uznané vymedzenie účelu aktivity realizovanej v rámci medzinárodnej spolupráce ozbrojených síl, a to s prihliadnutím na znenie čl. 86 písm. l) Ústavy SR, ktorá rozhodnutie o vyslovenie súhlasu s vyslaním OS SR mimo územia SR v právomoci Národnej rady SR neviaže len na konkrétny účel. V súlade s týmto charakterom medzinárodnej aktivity materiál odkazuje na § 11 ods. 1 zákona č. 321/2002 Z. z. o ozbrojených silách SR v znení neskorších predpisov upravujúci medzinárodnú spoluprácu ozbrojených síl. V rámci tejto spolupráce sa aplikujú účely vyslania uvádzané vo Vami spomínanom § 12 tohto zákona, a to v závislosti od charakteru úloh príslušníkov ozbrojených síl SR mimo územia SR. Materiál stanovuje účel vyslania vymedzením týchto úloh. V súvislosti s vyslaním príslušníkov OS SR mimo územia SR sú dodržiavané všetky príslušné ustanovenia právneho poriadku SR bez ohľadu na ich výslovné uvedenie v materiáli.

	MZVaEZ SR
	V časti 1. Politické aspekty a medzinárodné súvislosti návrhu, 3. odsek navrhujeme pôvodný text nahradiť nasledujúcim textom: “V reakcii na nelegálnu anexiu Krymu Ruskou federáciou, jej aktivity na východe Ukrajiny a zvyšovanie vojenského potenciálu a aktivít Ruskej federácie v blízkosti hraníc členských štátov NATO a EÚ dochádza od roku 2014 k vojenskému posilňovaniu východnej hranice NATO. Prvým krokom bolo prijatie Akčného plánu pripravenosti (RAP), ktorý bol schválený na summite NATO vo Walese v roku 2014. Jeho cieľom bolo zvýšiť pripravenosť NATO reagovať rýchlo a účinne na prípadné bezpečnostné hrozby a uistiť členské štáty na východnej hranici NATO o pripravenosti kolektívne realizovať obranu ich územia. Na základe opatrení RAP bola následne počas summitu NATO vo Varšave v júli 2016 schválená posilnená zostava obrany a odstrašenia, ktorá poskytuje NATO široké spektrum možností na obranu územia členských štátov NATO, ich obyvateľstva, vzdušného priestoru a námorných ciest a koridorov a to pred akýmkoľvek ohrozením z akéhokoľvek smeru. Ide o najvýznamnejšie posilnenie kolektívnej obrany NATO od konca studenej vojny. Najzásadnejším rozhodnutím v rámci no s geografickým zameraním na východnú hranicu NATO bolo schválenie Posilnenej predsunutej prítomnosti (enhanced Forward Presence – ďalej len „eFP“) NATO v Poľsku, Litve, Lotyšsku a Estónsku formou rozmiestnenia jednej mnohonárodnej práporovej skupiny v každom z uvedených štátov. Tieto opatrenia majú výlučne defenzívnu povahu a ich cieľom je jednoznačne demonštrovať solidarita spojencov, ich odhodlanie, a schopnosť reagovať spustením okamžitej reakcie proti akejkoľvek agresii voči členskému štátu NATO. Bojové skupiny eFP (ďalej len “BG”) tvoria mnohonárodné sily s neustálou prítomnosťou, vedené tzv. rámcovými krajinami a ostatnými prispievajúcimi spojencami na dobrovoľnej, udržateľnej a rotačnej báze, ktoré sú schopné operovať zhodne a koordinovane s národnými silami štátov Pobaltia a Poľska s reálne uskutočniteľnou stratégiou ich posilnenia v prípade vzniku hrozby.“ Zdôvodnenie: navrhovaný text výstižnejšie popisuje politicko-bezpečnostné okolnosti reakcie NATO na zvyšovanie napätia vo vzťahoch s Ruskou federáciou. 
	O
	N
	Materiál zachováva politický kontext vyjadrený pri deklarovaní tohto príspevku zo strany SR, v obdobnom znení, v akom bol schválený uznesením vlády SR č.241 zo 17. mája 2017 a nadväzne deklarovaný a akceptovaný na medzinárodnej úrovni. 

	MZVaEZ SR
	V časti 1. Politické aspekty a medzinárodné súvislosti návrhu, 4. odsek navrhujeme preformulovať poslednú vetu nasledujúcim spôsobom: „Od deklarácie príspevku SR rokoval minister obrany SR s ministrami obrany Lotyšska, Kanady, Albánska, Poľska, Talianska, Španielska, Slovinska a Českej republiky za účelom zabezpečiť plynulé pôsobenie prispievajúcich krajín v iniciatíve eFP“. Zdôvodnenie: Navrhovaný text upresňuje, kto vykonal rokovania s ministrami obrany spojeneckých štátov. 
	O
	A
	Doplnený a do materiálu zapracovaný navrhovaný text.

	MZVaEZ SR
	V časti 3. Právne aspekty návrhu, 3. odsek navrhujeme za vetu „Pôsobenie príslušníkov ozbrojených síl SR v rámci kolektívnej obrany členských štátov NATO na základe čl. 5 Severoatlantickej zmluvy je podmienené osobitným rozhodnutím ústavného orgánu SR za podmienok stanovených právnym poriadkom SR a medzinárodným právom.“ doplniť nasledujúcu vetu: „Rozhodovanie o prípadnom nasadení príslušníkov ozbrojených síl SR na účely kolektívnej obrany štátov NATO alebo súvisiacej vojenskej operácie bude v prípade potreby nutné realizovať v okolnostiach časového tlaku a neúplných informácií, charakteristických pre hybridné spôsoby vedenia boja zo strany potenciálneho protivníka.“ Zdôvodnenie: Navrhované doplnenie popisuje očakávané okolnosti rozhodovania príslušného ústavného orgánu SR v prípade potreby zmeny súčasného mandátu pôsobenia príslušníkov OS SR v rámci Posilnenej predsunutej prítomnosti NATO. 
	O


	ČA
	Prioritne sa predpokladá, že predkladanie materiálu na rozhodnutie ústavného orgánu SR vychádza z dostatočných informácií potrebných na daný úkon. Doplnená a do materiálu zapracovaná zvýraznená časť navrhovaného textu.

	MZVaEZ SR
	V Predkladacej správe, v 3. ods. doplniť za text: "na základe spolupráce s ich ozbrojenými silami" znenie "a ozbrojenými silami iných členských krajín NATO". Odôvodnenie: Na území Lotyšska, Estónska, Litvy a Poľska pôsobia v rámci posilnenej predsunutej prítomnosti aj ozbrojené sily iných členských krajín NATO.
	O
	A
	Doplnený a do materiálu zapracovaný navrhovaný text.


